《白鸟二章章八句》
元代·许谦

嗷嗷哀鸣，迁于壤木。岂无好逑，敦彼独宿。渴饮而泉，饥啄而粟。

聊乐我员，亦曷云足。

鸿雁在渚，鹡鸰在原。物以群分，维性是便。尔鸣雍雍，尔怀急难。

无胥远矣，今亶其然。

作者简介：（1270—1337）金华人，字益之，号白云山人。幼孤，力学。从金履祥学，尽得其奥。教授乡里，不应辟举。居东阳八华山，学者争往从之。四方之士，以不及门为耻。或访以典礼政事，闻者无不厌服。卒谥文懿。有《读书传丛说》、《诗名物钞》、《白云集》等。